Juan Guaidó

**Juan Guaidó** (A Guaira, Estato Vargas; 28 de chulio de 1983), naixito **Juan Gerardo Guaidó Márquez**, ye incheniero y politico venezolano, actual president de l'Asemblea Nacional de Venezuela y parcialment reconoixiu per muitas nacions como president encargau de Venezuela. Ye deputau nacional por o estau Vargas y perteneixe a o partiu Voluntad Popular ( Voluntat Popular). Dende lo 5 de chinero de 2019 exerce como president de l'Asemblea Nacional, o mas choven en ocupar dito cargo.

L'11 de chinero de 2019, Guaidó anunció que asumiría as responsabilidaz de l'articlo 233 d'a Constitución pa convocar a nuevas eleccions nacionals. Dimpués d'isto, existió controversia sobre si Guaidó heba asumiu u no a presidencia interina de Venezuela.

O 23 de chinero de 2019 se realizó un capítol ubierto en Caracas an, y por as atribucions d'o mencionau articlo d'a Constitución, se churamenta como president encargau de Venezuela. Posteriorment estió reconoixiu per lo secretario cheneral d'a Organización d'os Estatos Americanos (OEA), lo Parlamento Europeu  y os gubiernos de países como: Archentina, Reino Uniu, Brasil, Canadá, Chile, Colombia, Costa Rica, Ecuador, Espanya Estaus Unius, Francia, Guatemala, Perú, Paraguay y Reino Uniu. En paralelo, países como Bolivia, Nicaragua, Rusia, China, Irán y Turquía, no lo reconoixen y mantienen o suyo emparo a Nicolás Maduro. Países como Mexico y Uruguay se mantienen en una posición intermeya, establindo un grupo de contacto.

Dende l'1 de febrero de 2019, Guaidó ha anunciau una lei d'amnistía aprebada por l'Asemblea Nacional para a policía, l'exercito y as autoridaz que aduyan a restablir l'orden constitucional; anunció un plan sector per sector, nombrau *[[Plan País]]*, para a revitalización d'o país, con ficacio a os mas afectaus por a pobreza; aseguró o ninvio a Venezuela d'aduya humanitaria proveniente d'Estaus Unius y anunció plans para envíos internacionals y convois; obtenió o control d'as cuentas financieras de Venezuela en Estaus Unius y treballó para asegurar atros activos estranchers; nombró diplomaticos y ambaixadors.

Arredol de 50 países han expresau a suya reconoixencia a Guaidó como president encargau de Venezuela, mientres que amán d'unatra meya docena han manifestau a suya refirmo a l'Asemblea Nacional como «solo poder lechitimo». Ye considerau dende 2019 o lider d'a oposición venezolana

## Vida personal
. 
Juan Guaidó naixió o 28 de chulio de 1983 en a Parroquia Caraballeda d'a ciudat d'a Guaira d'o Estato Vargas, fillo de Norka Márquez y de Wilmer Guaidó, taxista qui reside en la Provincia de Santa Cruz de Tenerife, Espanya. Se graduó en l'Instituto *Los Corales* de bachiller en Ciencias en l'anyo 2000, dimpués d'haber viviu a *Tragedia de [[Estato Vargas|Vargas]]* en 1999. L'anyo 2007 remató os suyos estudios de pregrado en a Universidat Catolica Andrés Bello de Caracas, obtenendo o titol d'incheniero industrial. En salir d'ista casa d'estudio se dedicó a continar a suya formación y obtenió dos titols de postgrau, los dos en cherencia publica, un por parte d'a Universidat George Washington / Universidat Catolica Andrés Bello (UCAB) y unatro en l'Instituto de Estudios Superiors d'Administración (IESA).

Estió representant d'a Facultat d'Incheniería debant d'o Consello Cheneral de Representants Estudiantils (COGRES), miembro d'a Catedra d'Honor y d'o programa de Liderache d'a UCAB. Ye miembro fundador y exerció como secretario cheneral d'o COGRES. Tamién participó activament como miembro directivo d'o Centro d'Estudiants d'Incheniería.

Ye casau con Fabiana Roseras con quí tiene una filla clamada Miranda Guaidó Rosales.

## Corrida politica

### Movimiento estudiantil
Guaidó estió dirichent d'o Movimiento estudiantil venezolano y un d'os liders estudiantils entre las protestas por a fin d'a concesión de RCTV en 2007 y o referéndum constitucional de Venezuela  d'ixe mesmo anyo chunto a Yon Goicochea, Juan Requesens, Stalin González, Miguel Pizarro y Freddy Guevara. En 2009 se convirtió en miembro fundador d'o partiu *[[Voluntad Popular]]* chunto a Leopoldo López y un grupo de chóvens. Dentro d'o partiu ye coordinador d'o Estato Vargas y responsable nacional d'organización.

### Precandidatura a gubernador
Pa las eleccions primarias d'a Mesa d'a Unidat Democratica de 2012, Guaidó se presentó como precandidato a gubernador d'o Estato Vargas. Guaidó manifestó que l'en primeras que cal fer en o estau Vargas ye construir una alternativa, y proposó a creyación d'un tren elevau que connectase Caracas con A Guaira. Especificó que o tren iría por a vía de Tacagua y tendría 15 subestacions partindo dende Carayaca dica Caraballeda.

En a elección obtenió 5184 votos (18,1 %), enfrontinando-se a José Manuel Olivares de *[[Primero Justicia]]*, qui ganó a nominación con 17 547 votos (61,1 %).

### Chestión como deputau
En as eleccions de 2010 estió electo deputau, como suplent de Bernardo Guerra dentro d'a III Lechislatura. L'11 de chunyo de 2015, encieta una huelga de fambre, chunto a cuantos liders de Voluntat Popular como Leopoldo López, Daniel Ceballos y Armando Armas, para exichir a o Consello Nacional Electoral que coloque lo mas luego a calendata d'as eleccions parlamentarias. O 24 de chunyo de 2015 ye confirmau por Freddy Guevara, coordinador nacional encargau de Voluntat Popular, como candidato a deputau prencipal a l'Asemblea Nacional por a Mesa d'a Unidat Democratica (MUD) representando a la circumscripción N.° 1 d'o Estau Vargas chunto a Milagros Eulate, d'Acción Democratica. En as eleccions, levadas a cabo o 6 d'aviento d'ixe anyo, resultó electo como deputau con 97 492 votos (26,01 %) en a IV Lechislatura.

Asumió o cargo de deputau o 5 de chinero de 2016. Como parlamentario, estió designau deputau suplent a o Parlamento Latinoamericán (PARLATINO) y vicepresident d'a Comisión Permanent de Politica Interior en 2016. Posteriorment, en 2017, pasó a estar president d'a Comisión Permanent de Contraloría. En 2018 ye trigau como chefe d'a mayoría opositora parlamentaria.

O 28 de chunyo de 2017 entre una marcha en l'avenida Francisco de Miranda en o marco d'as protestas en contra d'o president Maduro, Guaidó estió agrediu por efectivos d'a Guardia Nacional Bolivariana y recibió impactos de perdigons en a espalda y cuello, Igualment expresó o suyo refuso a la represión policial.

## President de l'Asemblea Nacional

### Designación
En aviento de 2018 ye confirmau por os miembros d'o suyo grupo politico como president d'o organo lechislativo, ocupando o cargo para o periodo d'o 5 de chinero de 2019 a o 5 de chinero de 2020. D'a mesma traza o primer vicepresident ye Edgar Zambrano, chefe d'a fracción d'Acción Democratica (AD) y o segundo vicepresident ye Stalin González d'Un Nuevo Tiempo (UNT).

En o suyo discurso como nuevo president d'o parlamento, charró d'os presos politicos, d'a crisi cheneral que enfrontina Venezuela, d'a corrupción, d'o exodo venezolano y atros problemas importants en o país. Guaidó confirmó que l'Asemblea Nacional desconoixerá totalment a o gubierno de Nicolás Maduro a partir d'o 10 de chinero, día en que encieta o suyo segundo periodo y recordó que dende ixe día en adebant, o organo lechislativo será o «solo Poder lechitimo» que tendrá a poblacion  de Venezuela.

Debant d'o supuesto vuedo de poder, u usurpación, seguntes l'articlo 233 d'a Constitución Nacional, o president de l'Asemblea Nacional —en iste caso Juan Guaidó— habrá d'asumir a presidencia interina de Venezuela. Manimenos, o deputau Juan Miguel Matheus afirmó que o parlamento no tiene «poder d'imperio para executar ixa decisión, porque Nicolás Maduro usurpa a Presidencia dende un trono de bayonetas, con l'anuencia d'a fuerza militar».

### Capítol ubierto
.
L'11 de chinero de 2019, Juan Guaidó asistió a un capítol ubierto, frent a la siede d'o Programa d'as Nacions Unidas para o Desarrollo (PNUD), en Caracas, puesto en que anunció que asumirá as responsabilidaz de l'articlo 233 d'a Constitución Nacional, pa convocar a nuevas eleccions:Un par d'horas mas tarde l'Asemblea Nacional emitió un comunicau de prensa en que anunciaba que Guaidó asumiría as competencias d'o cargo de president interino, manimenos, o comunicau sería editau horas mas tardes.Guaidó recibió emparo d'o secretario cheneral d'a Organización d'os Estatos Americanos, Luis Almagro qui dició: «Saludamos l'asunción de Juan Guaidó como President interino de Venezuela conforme a l'articlo 233 d'a Constitución Politica. Tiene nuestro emparo, o d'a comunidat internacional y d'a poblacion de Venezuela».

### Detención y liberación
O 13 de chinero de 2019, mientres s'endrezaba enta a Guaira, para asistir a o capítol ubierto convocau para ixe día, estió interceptau por achents d'o Servicio Bolivariano d'Intelichencia Nacional (SEBIN) y posteriorment deteniu, seguntes informó a suya esposa, Fabiana Rosales; menutos mas tarde estió liberau. O Grupo de Lima condenó o feito, igual que o secretario d'a Organización d'os Estatos Americanos (OEA), Luis Almagro.

O gubierno atribuyó o feito a una acción unilateral por parte d'os funcionarios d'o SEBIN involucrados y emitió una orden de captura a o Comisario d'o servicio d'intelichencia Idelmaro Múcura, sinyalau como un d'os responsables; posteriorment s'anunció que os funcionarios implicaus en o incidente heban estau destituidos. A o respecto, Guaidó declaró que dimpués d'os sucesos se contrimostraba que i heba un crebe en a cadena de mando d'as Fuerzas Armadas.

Iste suceso desligó una ola de comunicaus an se manifestaba a preocupación de cuantos organismos tals como a OEA, a Unión Europea, a ONU, o Grupo de Lima y os suyos países miembros; y nacions como Uruguay, Espanya y Estaus Unius.

## Presidencia de Venezuela

## Se veiga tamién
*Crisi institucional de Venezuela.

## Notas


## Referencias


## Vinclos externos
*  [./https://es.wikipedia.org/wiki/Wikimedia_Commons Wikimedia Commons] alberga una categoría multimedia sobre **Juan Guaidó**.
*  [./https://es.wikipedia.org/wiki/Wikinoticias Wikinoticias] tiene noticias relacionadas con **Juan Guaidó**.
* Juan Guaidó en [./https://es.wikipedia.org/wiki/Twitter Twitter]
* 
* Ficha de Juan Guaidó en la web de l'Asemblea Nacional de Venezuela.
* Biografía por CIDOB.